Document ID: 31997D0131

Padomes Lēmums
(1996. gada 17. decembris)
par vienošanās vēstuļu apmaiņas veidā noslēgšanu attiecībā uz tāda nolīguma pagaidu piemērošanu, kas noslēgts starp Eiropas Kopienu un Jaunzēlandi par sanitārajiem pasākumiem, ko piemēro tirdzniecībā ar dzīviem dzīvniekiem un dzīvnieku izcelsmes produktiem
(97/131/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Komisijas priekšlikumu,
tā kā Kopiena un Jaunzēlande uzsāka sarunas, lai noteiktu sanitāros pasākumus, ko piemēro tirdzniecībā ar dzīviem dzīvniekiem un dzīvnieku izcelsmes produktiem;
tā kā šo sarunu rezultātā nolīgums tika parakstīts 1996. gada 17. decembrī;
tā kā, lai nepārtrauktu tirdzniecību un līdz laikam, kad abas puses informēs viena otru par savu attiecīgo procedūru pabeigšanu, minētā nolīguma ratifikācijai, kā noteikts 18. panta 1. punkta otrajā daļā, abas puses ir vienojušās par nolīguma pagaidu piemērošanu no 1997. gada 1. janvāra saskaņā ar vienošanos vēstuļu apmaiņas veidā;
tā kā minētais nolīgums ir jāapstiprina,
IR PIEŅĒMUSI ŠO LĒMUMU.
1. pants
Ar šo Kopienas vārdā apstiprina vienošanos vēstuļu apmaiņas veidā attiecībā uz tāda nolīguma pagaidu piemērošanu, kas noslēgts starp Eiropas Kopienu un Jaunzēlandi par sanitārajiem pasākumiem, ko piemēro tirdzniecībā ar dzīviem dzīvniekiem un dzīvnieku izcelsmes produktiem.
Vienošanās vēstuļu apmaiņas veidā teksts ir pievienots šim lēmumam.
2. pants
Ar šo Padomes priekšsēdētājam dod tiesības izraudzīties personu, kas ir pilnvarota parakstīt vienošanos vēstuļu apmaiņas veidā, lai tā kļūtu saistoša Kopienai.
3. pants
Šo lēmumu publicē Eiropas Kopienu Oficiālajā Vēstnesī.
Briselē, 1996. gada 17. decembrī

Labels: 17
0
6
18
15